钦定古今图书集成/方舆汇编/职方典/第1538卷 > 《题盘江铁桥》姜思睿
## 钦定古今图书集成/方舆汇编/职方典/第1538卷 > 《题盘江铁桥》姜思睿

余家东南负大泽，蛟门吼浪连夏貊。扶桑跳浴照流
黄，鳌柱西撑漏天隙。飞鸢跕跕堕水中，牂柯夜郎势
滟湙。三峡崩奔骇下流，五溪回溯惊上逆。我来渡越
万峰头，下瞰盘江闻疾霹。夹岸危蹊手可招，急溜凝
舟嗟翻跖。巨灵已擘不复补，秦鞭空走女娲石。鸿濛
混混到于今，谁遣长虹鴐飞脊。尔时毒雾拥狂澜，堆
骨如丘川尽赤。井鬼星占太白躔，长庚八月光奕奕。
化作朱公袖中椎，奋击蛮烟扫。怒誓挽盘流洗甲
兵，销金累累如贯索。无须行马告荒津，投璧盟河陋
往昔。缒岩凿磴引空梁，簇簇龙蛇三百尺。曲者成钩
直者矢，神镕鬼冶矜刱获。六诏云开五色天，百蛮从